21.2.2022 г.
BG
Официален вестник на Европейския съюз
C 83/15
Съществуващият текст гласи следното: „7.
Необработеното маслиново масло екстра качество със защитеното наименование за произход, описано в член 1, трябва да се предлага на пазара в съдове от тъмно стъкло, неръждаема стомана или в тенекиени кутии с вместимост не повече от пет литра.“
Той трябва да се замени със следното: „7.
Необработеното маслиново масло екстра качество със защитеното наименование за произход, описано в член 1, трябва да се предлага на пазара в стъклени съдове или в тенекиени кутии, или в други съдове, подходящи за съхраняване на масло, с вместимост не повече от пет литра.“
Целта на това изменение е да се позволи на производителите да използват съдове, различни от установените понастоящем в спецификацията, за да могат да отговорят на различните пазарни изисквания. — Правилата за бутилиране са изменени.
Съществуващият текст гласи следното: „Отглеждането на маслините и извличането и бутилирането на маслото се извършват в рамките на определения район.
Необходимо е бутилирането да се извършва в рамките на определения географски район, за да се запазят специфичните характеристики и качеството на маслото със ЗНП „Monte Etna“, като се гарантира, че външният контролен орган извършва проверките под надзора на производителите.“
Той трябва да се замени със следното: „Необработеното маслиново масло екстра качество със защитено наименование за произход „Monte Etna“ трябва да бъде опаковано в рамките на географския район, определен в точка 4.“
Това изискване е необходимо, за да се гарантира, че суровината и самото масло се придвижват във възможно наймалка степен.
Дори транспортирането на маслото в наливно състояние в цистерни неведнъж е довеждало до незначителни химични промени, които са водели до значително по-съществени органолептични промени.
Маслиновото масло е изключително чувствително към смущения в аромата, които могат да бъдат причинени от вътрешната среда на цистерната, в която се транспортира.
Също така по този начин се дава възможност на контролния орган да гарантира, че по време на целия процес на производство и опаковане може да се извършват подходящи проверки, с което освен това се допринася за запазване на типичните характеристики на ЗНП и се гарантира проследяване и проследимост.“
С това изменение допълнително се обосновава ограничаването на бутилирането до определения район.
Контролен орган — Към продуктовата спецификация е добавен специален член по този въпрос, тъй като такъв текст е липсвал.
Тъй като контролният орган е променен, точка 4.7 от резюмето е коригирана с цел да се отрази тази промяна.
Съществуващият текст гласи следното: „Име: Agroqualità SARL Адрес: Piazza Sallusti, 21, 1-00187 Rome“ Той трябва да се замени със следното: „Член 10 Проверки Както се изисква от законодателството на ЕС, контролен орган проверява дали продуктът съответства на продуктовата спецификация.
Избраният контролен орган е Agroqualità (Viale Cesare Pavese, 305, 00144 Rome; Електронна поща: agroqualita@agroqualita.it; Тел.
06 54228675; Факс 06 54228692).“